Bas Nijhuis

Hendrikus Sebastiaan Nijhuis, også kjent som kun Bas Nijhuis, (født 12. januar 1977 i Enschede) er en nederlandsk fotballdommer som siden 2007 har hatt status som FIFA-dommer.

 Biografi 
Nijhuis startet som fotballdommer i en alder av 15 år.UEFA.com – Perfekte Mischung in der Ukraine (Av Andrew Haslam. Publisert 28. juli 2009, besøkt 15. mars 2013) Han fikk sin debut i den nederlandske toppdivisjonen Eredivisie den 12. mars 2005, som var en seriekamp mellom SC Heerenveen og RKC Waalwijk.Transfermarkt.de – SC Heerenveen 1–2 RKC Waalwijk (Besøkt 15. mars 2013) I 2007 ble han utnevnt til FIFA-dommer, og ble tildelt kamper på gruppespillnivå både i Mesterligaen og UEFA-cupen. I 2009 var Nijhuis en av seks dommere som dømte under Europamesterskapet for U-19 i Ukraina og Polen. I 2011 ble han også valgt ut til å dømme kamper i Verdensmesterskapet for U-17 i Mexico.

I desember 2011 var Nijhuis innblandet i en kontroversiell episode da han under andre runde av KNVB-cupen mellom AZ Alkmaar og Ajax Amsterdam valgte å utvise AZ-målvakten Esteban Alvarado. Alvarado ble angrepet av en Ajax-tilhenger som stormet banen på Amsterdam Arena, noe som førte til at Alvarado gikk til motangrep i påstått selvforsvar, og dermed påførte vedkommende flere spark. Nijhuis' avgjørelse om å vise ut Alvarado førte til at AZ Alkmaars manager Gertjan Verbeek valgte å ta laget av banen og avlyse kampen i protest mot avgjørelsen.BBC.co.uk – Alkmaar goalkeeper Esteban sent off for kicking pitch invader (Publisert 25. desember 2011, besøkt 15. mars 2013)

 Referanser 

 Eksterne lenker 

 Dommerprofil hos Worldreferee.com 

Kategori:Nederlandske fotballdommere
Kategori:Personer fra Enschede
Kategori:Fødsler i 1977